Diari Oficial de la Generalitat Valenciana


Sumari del DOGV 9724, del 14-11-2023 (2023/10014)

RESOLUCIÓ de 19 d'octubre de 2023, de la Direcció General de Pesca, per a la inscripció en el registre d'aqüicultura de la Comunitat Valenciana (REA), de l'establiment Riverfresh Iregua, SL, localitzat en el municipi de Castelfabib.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9724

Data del DOGV
:   14-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10341


Data del document
:   19-10-2023

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 19 d'octubre de 2023, de la Direcció General de Pesca, per a la inscripció en el registre d'aqüicultura de la Comunitat Valenciana (REA), de l'establiment Riverfresh Iregua, SL, localitzat en el municipi de Castelfabib. [2023/10152]  
Vista la sol·licitud presentada el 02.10.2023 per Carlota González Sota en representació de Riverfresh Iregua, SL.  
Vista la resolució del director territorial d'Agricultura, Ramaderia i Pesca de canvi de titularitat de l'explotació ramadera de la Comunitat Valenciana ZHB 5400, donada d'alta en el Registre d'explotacions ramaderes (REGA) el 06.08.1997 amb el núm. ES352475734303, a favor de Piscícola Turolense, SL, de data 11 de maig 2012.  
Vista la resolució del director territorial d'Agricultura, Ramaderia i Pesca de canvi de titularitat i alta en el Registre d'explotacions ramaderes de la Comunitat Valenciana de Riverfresh Iregua, SL, de data 05.06.2018.  
Vista la resolució del cap d'Àrea de Gestió del Domini Públic Hidràulic, de transferència de titularitat de l'aprofitament d'aigües del Ministeri per a la Transició Ecològica de data 14.03.2019.  
Vista la memòria tècnica presentada per Juan Cigarría Álvarez de data 29.09.2023.  
Vista la resolució de l'alcaldia de l'Ajuntament de Castielfabib per la qual se li concedeix a Riverfresh Iregua, SL, el canvi de titularitat de la llicència ambiental per a realitzar l'activitat de cria d'alevins de truita de data 05.10.2023.  
Vist el que s'estableix en el punt 3 de la disposició addicional primera del Decret 236/2022, de 30 de desembre, del Consell, pel qual es regula el procediment d'autorització de l'activitat d'aqüicultura, el règim d'inscripció i funcionament del registre d'establiments d'aqüicultura, i s'estableixen les normes bàsiques d'organització espacial de l'aqüicultura marina.  
Vist el que es disposa en l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, resolc:  
  
Primer  
La inscripció en el REA de l'establiment d'aqüicultura Riverfresh Iregua, SL, CIF I53375842 i domicili social al C/ Cascajo Grande, s/n, 26309 Bobadilla- La Rioja, amb el número 46/060/092.  
  
Segon  
Tipus d'establiment:  
Aqüicultura continental, en tancs, per a granja i alevinatge de truita arc d'iris (Oncorhynchus mykiss)  
  
Tercer  
Capacitat de producció anual autoritzada: 70 Tn/any.  
Capacitat màxima de càrrega: 50 Tn.  
  
Quart  
Ubicació de l'establiment:  
Partida El Mojón, parcel·la 313 del polígon 11 del terme municipal de Castielfabib  
Coordenades (WGS84): LAT: 40°5'51,84'' N LONG: 1º16'13,99'' W  
LAT: 40°5'49,52'' N LONG: 1º16'10,72'' W  
LAT: 40°5'45,49'' N LONG: 1º16'15,78'' W  
LAT: 40°5'47,40'' N LONG: 1º16'18,61'' W  
Superfície total: 18.000 m²  
Volum de cultiu: 2.700 m³  
  
Cinqué  
Obligacions del titular:  
El sistema de tecnologia de cria s'haurà d'ajustar en tot moment a la memòria presentada. Qualsevol variació sobre aquest tema haurà de ser comunicada a la Conselleria d'Agricultura, Ramaderia i Pesca i, si és el cas, se sotmetrà a la reglamentació aplicable.  
Hauran de complir-se les condicions i prescripcions establides en els instruments habilitants expedits pels òrgans competents.  
La primera venda de les produccions obtingudes podrà realitzar-se en les llotges dels ports, en els mateixos centres de producció o altres establiments que es troben autoritzats per la comunitat autònoma corresponent. Per a poder efectuar la venda en el lloc de cria o producció, es requereix l'obtenció de l'autorització corresponent com a establiment de primera venda.  
Si la primera venda no es realitzara en el lloc de cria, s'autoritza el transport dels lots a l'establiment autoritzat per a realitzar la seua primera venda, sempre que quede acreditada la traçabilitat d'aquests.  
  
El titular de la instal·lació haurà d'enviar a l'òrgan competent de la seua comunitat autònoma, un resum mensual on es reflectisca el volum de vendes expressat en quilograms i el preu mitjà per quilogram per a cadascuna de les espècies posades a la venda, i indicar el lloc de cria i lloc de venda. La remissió de la informació s'haurà de realitzar en la primera quinzena del mes següent al mes al qual es refereixen les operacions de venda.  
La informació indicada en el paràgraf anterior s'ha de remetre en suport informàtic, format de fitxer normalitzat, en la primera quinzena del mes següent al mes al qual es refereixen les dades a la Subdirecció General de Pesca de la Conselleria d'Agricultura, Ramaderia i Pesca.  
  
Sisé  
La vigència d'aquesta autorització es concedeix amb un caràcter indefinit.  
Les causes d'extinció seran les disposades en l'article 17 del Decret 236/2022.  
  
Seté  
Qualsevol modificació que es pretenga realitzar respecte de les condicions originals de l'autorització, haurà de complir el que s'estableix en els articles 11 i 12 del Decret 236/2022.  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
La present resolució no posa fi a la via administrativa i contra aquesta podrà interposar-se un recurs d'alçada davant el secretari autonòmic d'Agricultura, Ramaderia i Pesca en el termini d'un mes comptador de l'endemà de la notificació de la present resolució, de conformitat amb el que es disposa en l'article 121 i l'article 122 la Llei 39/2015, d'1 d'octubre, del procediment administratiu comú de les administracions públiques.  
  
València, 19 d'octubre de 2023.- El director general de Pesca: Francisco Juan Espinós.